શ્રીમતી આનંદીબેન પટેલે જણાવ્યું કે, રાજય સરકારે મધ્ય ગુજરાત અને સૌરાષ્ટ્રમાં મળી બે નવી યુનિવર્સિટીઓ ઉચ્ચ શિક્ષણનો વ્યાપ વધારવાના હેતુસર સ્થાપી છે. વિદ્યાર્થીઓમાં શિક્ષણ પ્રત્યે લગાવ વધ્યો છે. તેમણે કહયું કે, પબ્લિક હેલ્થ યુનિવર્સિટીના નિર્માણ દ્વારા ગામેગામ નાગરિકો સ્વસ્થ રહે અને રોગોને ઉગતા પહેલા જ ડામી શકાય તે માટેનું અભિયાન સરકાર શરૂ કરી રહી છે. આ યુનિવર્સિટી દ્વારા રોગો સામે જાગૃતિનું કામ હાથ ધરવામાં આવશે.